cyanic-selkie/wikianc huggingface dataset:
Den nikenske truvedkjenninga
Bakgrunn
Denne truvedkjenninga gjekk òg under namnet Patrem, av di kyrkjelyden svara med leddet Patrem omnipoténtum etter at liturgen hadde innleia med orda Credo in unum Deum.
{| border="0"
Tekstgrunnlag
Den norske teksten er henta frå Norsk Salmebok, den latinske er henta frå Den katolske kyrkja si salmebok Lov Herren. I Den ortodokse kyrkja har dei ikkje med det ordet Filióque i det tredje avsnittet.
Indisk rupi
Rupi (valutasymbol: ₹) er mynteininga i India. Ein rupi blir delt inn i 100 paisa. ISO 4217-koden for indisk rupi er INR. Indisk rupi blir også noko brukt i nabolanda Bhutan og Nepal. Indisk rupi har fast kurs med bhutansk ngultrum (lik verdi) og nepalsk rupi, der 1 INR = 1,6 NPR. I mars 2009 var 100 indiske rupi verdt 12,910 norske kroner.
8. november 2016 blei 500- og 1000-rupisetlar gjort ugyldige som betalingsmiddel av den indiske regjeringa i eit tiltak mot svarte pengar. Tiltaket trådde i kraft ved midnatt same dag. Nye setlar tilsvarande 500 og 2000 rupi gjekk i omlaup frå 10. november 2016.
Marton på New Zealand
Marton er ein by i Rangitikei-distriktet i regionen Manawatu-Wanganui på Nordøya på New Zealand. Han ligg 35 km søraust for Wanganui og 40 km nordvest for Palmerston North. Folketalet var 4 680 ved folketeljinga i 2006.
Byen har alltid vore ein tenestestad for det grøderike jordbruksområdet Manawatu Plains. Smør, ull og mjøl har vore viktige produkt. Då jarnvegen kom i 1878 førte det med seg snøgg vokster i området, og nye verksemder, som tekniske verksemder, sagbruk og tekstilindustri gav sine bidrag til økonomien.
Historie
Marton er den største byen i Rangitikei District, og starta som ein privat busetnad i 1866, då seksjonar til forretningar og bustadar vart selde på auksjon av lokale grunneigarar.
I tre år heitte den vesle busetnaden Tutaenui, etter ei lita elv som rann tvers gjennom han. I 1869 endra innbyggjarane namnet til Marton til ære for heimbyen til kaptein James Cook i Yorkshire, og for å markera at han gjekk i land på New Zealand nøyaktig 100 år tidlegare. Ein veit ikkje sikkert om namnebytet var påverka av at Tutaenui er eit maorinamn samansett av tutae (som tyder 'gjødselhaug') og nui (som tyder 'stor').
Heilt frå dei første åra var Marton eit ideelt forsyningssenter for bøndene i distriktet, som byrja å flytta hit tidleg på 1850-talet. Frå smør- og ullproduksjon gjekk dei over til å dyrka kveite i 1863, og store avlingar gjorde at tre møller vart sette opp i området alt året etter.
Etter at sjølve byen vart grunnlagd i 1866, kom det snart i gang butikkar, to hotell og fleire smier. Marton vart eit senter for hesteindustri, sal-, hjul- og vognmakarar og leigestallar tevla i marknaden, medan avlshingstar av Clydesdale- og Suffolk Punch-rase vart førte kring i distriktet for å byggja opp stammen av arbeidshestar som trongst etter kvart som nye gardsbruk kom til.
Opninga av jarnvegen som batt saman Wanganui med Palmerston North i 1878, (no ein del av North Island Main Trunk Railway som går mellom Palmerston North og Auckland) og Marton - New Plymouth-linja til Wanganui, gjorde Marton til eit blømande jarnvegsknutepunkt, og byen heldt denne posisjonen dei neste 100 åra.
Tømmer frå skogane i Rangitikei forsynte dei to sagbruka i byen, det første vart oppretta i 1889.
Marton var fødebyen til den kjende newzealandske ornitologen Launcelot Eric Richdale (1900-1983).
Industri
Industrien utvikla seg i byrjinga gradvis i Marton, og starta med mølledrift, teglverk og ullpresser. Sist på 1950-talet var det ei imponerande mengde handverksverksemder og fabrikkar her. Dei framstilte så ulike produkt som herreskjorter, verneutstyr til traktorar, mineralvatn, grønsakssalatar, ferdigblanda sement, hageheller, hundekjeks, strikkevarer, tørka erter, elektroniske bensinpumper og maskinar til grønsaksdyrking.
Ni km frå Marton låg det store psykiatriske sjukehuset Lake Alice Hospital som vart opna i 1950 og lagt ned i 1999. Tilsette i dei nye verksemdene, i sjukehuset og aukande aktivitet i jarnvegs- og postverksemdene førte til ein stadig auke i folketalet, og handelssentera voks for å møta denne auken.
I dei seinare åra har utviklinga stilna av, som i så mange andre samfunn på New Zealand. I den aller siste tida har likevel tilflyttarar frå dei større byane oppdaga gleder for føremonar med å bu i ein mindre travel og likevel attraktiv småby som Marton, som har alle etterspurde instansar, som lokale skular, kjøpesenter og høve til ulike slag sport og andre fritidsaktivitetar.
Piz Varuna
Piz Varuna er eit 3 453 meter høgt fjell i Berninafjella på grensa mellom Sveits og Italia. Toppen er den høgste i eit mindre fjellmassiv, dei andre toppane i massivet er Piz Canton (3 110 m), Cima Val Fontanà (3 070 m) samt Sasso Rosso (3 416 m).
Monkey Island 2: LeChuck's Revenge
Monkey Island 2: LeChuck's Revenge er eit eventyrspel utvikla og utgjeve av LucasArts. Spelet er det andre i Monkey Island-serien og oppfølgjaren til The Secret of Monkey Island frå 1990. Det er det sjette i rekkja av spel som nytta spelmotoren SCUMM og det fyrste spelet som brukte lydsystemet iMUSE.
Piz Varuna
Isbreane på Piz Varuna flyt mot nord gjennom Vadret da Varuna ned i Palübreen, og mot aust gjennom Vadret da Canton og dalen Val Varuna ned i sveitsiske Valposchiavo. Vedretta di Varuna, som ligg lengst sør, renn på om lag ti år gjennom dalen Val Malenco i retning Italia. Tidlegare strekte eit brearm seg gjennom Val Tempesta i Val d’Ursé i Valposchiavo.
Monkey Island 2: LeChuck's Revenge
LeChuck's Revenge handlar om wannabe-piraten Guybrush Threepwood, som er på jakt etter den mystiske skatten Big Whoop. Utviklingslaget for spelet var hovudsakleg det same som for det fyrste spelet i serien. Prosjektet vart leidd av Ron Gilbert, i samarbeid med Tim Schafer og Dave Grossman. Monkey Island 2 vart lansert i ei modernisert utgåve med ny grafikk i 2010.
Piz Varuna
Til straks etter 2. verdskrigen gjekk grensa mellom Italia og Sveits over Piz Varuna langs vasskiljet over Vedretta di Varuna til Cima Val Fontanà. Grunna bortsmeltinga av breane vart grensa omlagt, til gunst for Italia.
Carè Alto
Carè Alto er eit fjell i Adamello-Presanella-gruppa i Alpane i Italia med ei høgd på 3 465 meter over havet. Fjellet ligg nær Trento ovanfor San Valentino-dalen. Fjellet er ein del av Dei sørlege kalksteinsalpane.
Toppen av fjellet vart første gong nådd 5. august 1865 av S.T Taylor og H.F. Montgomery
1. serierunde i Oddsenligaen avdeling 2 2013
1. serierunde i Oddsenligaen avdeling 2 2013 vart gjennomført med to kampar laurdag 13. april, fire kampar søndag 14. april og ein kamp måndag 15. april.
Srđan Pecelj
Han spela for klubben Shimizu S-Pulse.
Breithorn
Breithorn er ein stort sett bredekt del av Alpehovudkammen som ligg i Wallis-Alpane på grensa mellom kantonen Valais i Sveits og regionen Aosta i Italia.
Breithorn-kammen har fem markante toppar. Den høgste og lettast tilgjengelege er Vesttoppen (Westgipfel). Vidare mot aust ligg Midttoppen (Mittelgipfel) og dei to Breithorn-tvillingane (Zwillinge). I aust endar Breithorn med Schwarzfluh (Roccia Nera).
Skjoldstølen
Skjoldstølen er ein veg i Fana i Bergen. Han går nordover frå krysset mellom Bjørnevegen og Hjortevegen og er ein blindveg for køyretøy. Vegen er faktisk stengd for motoristerte køyretøy med unntak av køyring til eigedomane. Vegen er derimot ein del av nasjonal sykkelrute 1 og held fram over ei gangbru over Fanavegen til Skjoldvegen. Vegen ligg òg på den gamle traséen til Nesttun-Osbanen og er 400 meter lang.
Namnet vart vedteke i 1981.
Veiholmen
Veiholmen er ei øy og eit fiskevær lengst nord i Smøla kommune på Nordmøre. Veiholmen ligg ved enden av fylkesveg 669.
Nyare bygg i byggefelt finst på Innveien, medan den gamle busetnaden ligg på sjølve fiskeværet Været.
Haugjegla fyr ligg utanfor Veiholmen.
1261 Legia
1261 Legia er ein hovudbelteasteroide og går i bane innanfor asteroidefamilien Themis. Han blei oppdaga den 23. mars 1933 av Eugène Joseph Delporte ifrå Observatoire Royal de Belgique i Uccle.
1005 Arago
1005 Arago er ein hovudbelteasteroide. Han blei oppdaga den 5. september 1923 av Sergej Beljavskij ifrå Crimean Astrophysical Observatory i Simeiz på Krimhalvøya.
Rovpattedyr
Rovpattedyr eller rovdyr (Carnivora) er ein orden av pattedyr som hovudsakleg jagar og et andre dyr. Det finst om lag 260 slag rovpattedyr. Alle stammer frå eitt dyreslag, kalla Miacis, som levde for om lag 50 millionar år sidan. Dei har liknande hovudform, rundt med ein kjegleforma snute og tydelege hjørnetenner og rovtenner.
Tidlegare pleide ein å dela rovpattedyra inn i to underordenar, Fissipedia, eller dei som stort sett levde på land, og Pinnipedia, av kjøtetande havpattedyr. Nyare klassifiseringssystem som ser meir på det genetiske slektskapet mellom dyra har delt dei inn i to nye grupper, katteaktige rovpattedyr (Feliformia) og hundeaktige rovpattedyr (Caniformia).
Dei fleste rovpattedyra er som sagt kjøtetarar, men mange kan òg ta til seg annan kost. Kjempepandaen et berre plantar. Fordelen med å eta kjøt er at dei utnyttar ei nisje av næringsrike bytte. Ulempa er at å fanga og drepa desse dyra krev mykje energi. Rovdyra må altså alltid vurdera om det å jaga eit byttedyr vil føra til at det vinn eller tapar energi.
Det er ganske sjeldan at rovdyr jagar andre rovdyr. For det første finst det alltid færre kjøtetarar enn planteetarar i eit område, og for det andre er rovdyr utstyrte til å forsvara seg. For mange rovdyr kan sjølv små skader vera livstrugande, ettersom dei hindrar dyra frå å jakta.
Karl Eirik Schjøtt-Pedersen
Karl Eirik Schjøtt-Pedersen er ein tidlegare norsk politikar for Arbeidarpartiet, fødd i Vardø. Den 1. januar 2022 vart han tilsett som riksrevisor i Riksrevisjonen.
Stortingsrepresentant
Schjøtt-Pedersen var vararepresentant til Stortinget frå Finnmark i perioden 1981-1985. Han vart vald til fast representant frå 1985. Han vart attvald i alle periodar fram til 2009, då han valde å ikkje ta attval.
Michael von Grünigen
Michael von Grünigen er ein sveitsisk tidlegare alpinist frå landsbyen Schönried i Saanen. Han var i fleire år mellom dei aller fremste storslalåmrennarane i verda, fram til han la opp i 2003. Både i 1997 og 2001 vart han verdsmeister i storslalåm, dessutan vann han to VM-bronsar og ein OL-bronse. Grünigen vann storslalåmcupen i verdscupen både i 1996, 1997, 1999 og 2003. Han sigra i 23 enkeltrenn i verdscupen, storslalåmrenn alle.
Roll Over Beethoven
«Roll Over Beethoven» er ein song og singel av Chuck Berry frå 1956. Han vart opphavleg gjeven ut på Chess Records med «Drifting Heart» som b-side. Teksten nemner rock and roll og ønsket om at rhythm and blues skal erstatte klassisk musikk. Songen har vorte spelt av mange andre artistar og Rolling Stone plasserte songen på 97. plass på lista deira over dei 500 største songane gjennom tidene.
Berry si utgåve vart opphavleg gjeven ut på singel av Chess Records i mai 1956 med «Drifting Heart» som B-side.
Inspirasjon og tekst
Berry skreiv songen som svar på at systera Lucy alltid nytta pianoet til familien til å spele klassisk musikk, medan han ønskte å spele moderne populærmusikk.
I tillegg til klassisk komponistar som Beethoven og Tsjaikovskij nemner eller hintar teksten om fleire populære artistar. «Early in the morning» er tittelen på ein Louis Jordan-song og «Blue Suede Shoes» viser til Carl Perkins sin song. «Hey Diddle Diddle» kjem frå eit barnerim. Sjølv om det vert nemnd rocking og rolling i teksten så er det rhythm and blues som den klassiske musikken må vike for.
Som «The Tennessee Waltz» er «Roll Over Beethoven», ein sjølvrefererande song, altså ein song om songen i seg sjølv.
Coverversjonar
Songen har vorte spelt av mange artistar gjennom tidene, dei mest kjende versjonane av Jerry Lee Lewis, The Beatles og Electric Light Orchestra. Andre artistar som har spelt songen er Mountain, Ten Years After, Raul Seixas, Leon Russell, Status Quo, The Rolling Stones, The Byrds, Jan & Dean, The 13th Floor Elevators, The Sonics, Wes Paul, Gene Vincent, Quartz, Johnny Winter, Uriah Heep, Kickhunter, Johnny Rivers, M. Ward, Iron Maiden og Margaret Lewis.
The Beatles
«Roll Over Beethoven» var ein av favorittsongane til John Lennon, Paul McCartney og George Harrison sjølv før dei hadde gjeve bandet sitt namnet «The Beatles», og dei heldt fram å spele songen på konsertar på dei amerikanske turneane i 1964. Versjonen deira vart spelt inn 30. juli 1963 og vart gjeven ut på With the Beatles med George Harrison på vokal og gitar. Songen vart gjeven ut på singel og gjekk mellom anna opp til 2. plass på den norske VG-lista i 1964 og var på Topp 10 i til saman sju veker.
Electric Light Orchestra
«Roll Over Beethoven» var òg den andre singelen til Electric Light Orchestra og var den andre hitten dei fekk inn på topp 10 på den britiske singellista. ELO si albumutgåve på ELO 2 av songen varte åtte minuttar og opnar med Skjebnesymfonien av Beethoven, mens delar av symfonien dukkar opp her og der utover i songen, fint blanda saman med rock'n'roll-songen til Chuck Berry. Songen brukte å avslutte konsertane deira og vart deira kjenningsmelodi.
The Curse of Monkey Island
The Curse of Monkey Island er eit eventyrspel utvikla og utgjeve av LucasArts, som det tredje dataspelet i Monkey Island-serien. Spelet kom ut i 1997 og var etterfølgjaren til The Secret of Monkey Island og Monkey Island 2: LeChuck's Revenge. Det er det tolvte og siste LucasArts-spelet som bruker spelemotoren SCUMM.
The Curse of Monkey Island er det første Monkey Island-spelet med stemmeskodespel og har ein meir teiknefilmaktig grafisk stil enn dei tidlegare spela i serien. Historia i spelet fokuserer på Guybrush Threepwood, som må redde kjærasten Elaine Marley frå ei forbanning. I løpet av handlinga må han kjempe mot piratar, ein rivaliserande stereotypisk fransk buccaneer, mordariske smuglarar og den gamle fienden LeChuck.
Profeten Brians liv og historie
I Noreg vart filmen i 1980 stoppa av Statens filmkontroll fordi dei meinte at han ville strida mot blasfemiparagrafen. I Sverige vart filmen umiddelbart marknadsført som «filmen som er så morosam at han er forboden i Noreg». Totalforbodet mot filmen vart oppheva i oktober 1980 etter at filmimportøren fekk ei utsegn frå to teologisk sakkyndige som fekk sjå filmen. Den eine sakkyndige meinte filmen var blasfemisk, den andre meinte at han det ikkje var det. Forbodet vart oppretthalde etter fleire interne diskusjonar og visingar av filmen for Stortingets justiskomité og for Justisdepartementet Noko seinare same år lét Filmkontrollen han sleppa gjennom sensuren med 18-årsgrense, med ein ekstra fortekst som «forklarte» at krossfesting var ei vanleg romersk straff. I den norske visingane vart det late vere å teksta engelske ordspel i dialogen som refererte til Bergpreika av omsyn til ikkje å støyta nokon. Vidare måtte filmskaparane kort seia noko om intensjonen sin med filmen og at dei ikkje hadde meint å krenkja nokon religiøse kjensler då dei laga filmen. I 2004 vart filmen relansert under originaltittelen Life of Brian og grensa vart sett ned til 11 år.
Stortingets justiskomité uttalte i 2005 at «Filmen 'Life of Brian' ble oppfattet som blasfemisk for 20-30 år siden, mens de færreste i dag vil kalle dette blasfemi. Disse eksemplene er klassiske utslag av at man regulerte kun ut fra moral, og ikke om det var skadelig.»
Handlinga til filmen
Unge Brian (Graham Chapman) veks opp hos sin tyranniske mor (Terry Jones).
Brian og Judith (Sue Jones-Davies), som òg er med i «Folkefronten i Judea», blir forelska i kvarandre. I mellomtida planlegg Reg eit kidnappingsforsøk på Pilatus si kone. Brian er blant dei uheldige utvalde, og må delta i aksjonen.
Som om ikkje det var nok, vert han òg forveksla med ein messias. Ein heil hærskare av tilhengarar forgudar han, og Brians liv vert berre meir og meir komplisert for kvar dag som går.
Moldeøyane
Moldeøyane er ei rekkje 50 skogkledde øyar og holmar, om lag 2 km sør for Molde i Romsdal. Øygruppa er offentleg, verna landområde og eit populært fritidsområde. Den største øya, Hjartøya, har eit fiskerimuseum, ei samling av maritim kultur frå 1700- og 1800-talet. Her kan ein kome med båt frå Molde.
Eva M. Nielsen
Eva Margaret Nielsen er ein norsk politikar for Ap, fødd i Kvænangen i Troms.
Nielsen vart vald inn på Stortinget frå Finnmark i 2001. Ho var vararepresentant i perioden 1989–1993, og møtte for Oddrunn Pettersen frå 1. oktober 1989 til 16. oktober 1989. Som lokalpolitikar sat Nielsen i kommunestyret i Alta kommune 1981–2001, og var ordførar frå 1991 til 2001.
Håkon II av Noreg
Håkon II (Sigurdsson) Herdebrei (dvs. skulderbrei) (1147–1162) var norsk konge frå 1157.
Håkon var uekte son av Sigurd Munn, og vart etter at faren og farbroren Øystein II Haraldsson var døde, teken til konge av deira tilhengjarar. Dei held fram kampen mot kong Inge Krokrygg under førarskap av Sigurd på Røyr (i Ringsaker). Flokken hadde ein del medgang og felte kong Inge i 1161 eit slag på isen ved Oslo. Håkon sitt parti hadde særleg støtte i Trøndelag. Han var nær ved å bli anerkjent (15 år gammal), men det overvunne partiet samla seg under Erling Skakke. Snorre Sturlason skriv i Heimskringla (Norske kongesoger):
Det står bautaer på Sekken og Veøy til minne om slaget. På Sekken vert det òg kvart år skipa til ein turmarsj, Herdebreimarsjen, til minne om Håkon Herdebrei.
Pakistansk rupi
Rupi er mynteininga i Pakistan. ISO 4217-koden for pakistansk rupi er PKR. I mars 2010 var 100 pakistanske rupi verdt 6,996 norske kroner.
Ein rupi blei tidlegare delt inn i 100 paisa. Før innføringa av desimalsystemet i 1961 blei han delt inn i 16 anna som kvar kunne delast i 4 pice eller 12 pie.
Rupi er også mynteininga i India, Sri Lanka, Mauritius og på Seychellane.
1006 Lagrangea
1006 Lagrangea er ein hovudbelteasteroide. Han blei oppdaga den 12. september 1923 av Sergej Beljavskij ifrå Crimean Astrophysical Observatory i Simeiz på Krimhalvøya.
Västerås
Västerås er ein by i Sverige. Byen Västerås ligg i Västerås kommun, i landskapet Västmanland. Västerås er administrasjonsstad for länet Västmanlands län og for Västerås kommune. Byen er òg stiftsby i Västerås bispedøme. Västerås er femte største by i Sverige med 107 005 innebyggjarar (2005).
Västerås vert kalla Mälarbyen og - humoristisk - Agurkbyen. Agurk har vore dyrka i Västeråsområdet sidan 1700-talet. I gamal tid heitte byen Westra Aros. Aros tyder elveos og namnet siktar til den vesle elva Svartån som renn gjennom byen og ut i innsjøen Mälaren.
Bybilete
Erik Hahr var byarkitekt i Västerås i åra 1909-1935. I denne perioden tok industrialiseringa til å prege byen. Den viktigaste nye verksemda i byen var ASEA, Allmänna Svenska Elektriska Aktiebolaget. Ei rekkje moderne bygg vart reist, til dømes Västerås rådhus komplett med eit klokketårn, teikna av Sven Ahlbom Dei sentrale delane av Västerås er utforma med gågater og torg. Torghandel går føre seg heile sommaren. Fleire gamle hus som tidlegare stod i bykjernen har vorte flytta til folkemuseet Vallby friluftsmuseum.
Bysoge
Byen vart grunnlagd i 990. Byen fekk seglet sitt på slutten av 1200-talet. Allereie i vikingtida var Westra Aros med ein handelsplass ved Svartån si munning.
I byrjinga av 1000-talet var Västerås den nest største byen i Sverige. På 1100-talet vart byen utpeikt till stiftsby. På 1200-talet vart det bygd eit kloster på Munkholmen og ved innlaupet til byhamna fanst ei mindre festning. I samband med at tyske piratar gjekk til åtak mot Västerås i 1390 brann byen ned.
Gustav Vasa si tid
I 1501 blei Västerås slott kringsett av Sten Sture den eldre. I 1511 gjekk danskekongen Kristian inn i Västergötland. Västeråsbispen Otto Olavi (Svinhufvud) forhandla med danskane. Otto blei etter kvart skulda for å gå danskane sitt ærend og han blei arrestert i domkyrkja og etterpå sperra inne på slottet. Danskane inntok slottet i 1520, fridde bispen og tok han med seg til Stockholm. I 1521 kom det til samanstøytar mellom Gustav Vasa og styrkane frå Dalarna på den eine sida og danske styrkar på den andre. Dette slaget om Västerås vart skildra i Peder Swart si krønike frå 1560. Peder Swart var sjølv bisp i Västerås ei tid. På Västerås slott fann riksdagen stad i 1527, då riksmøte mellom anna vedtok å avskaffe katolisismen i Sverige.
Stabæk Fotball Kvinner
Spelarstall
Endra 24. august 2020.
, målvakt , målvakt , målvakt , målvakt , forsvar
, midtbane
, spiss
Christian Kastrup
Christian Ulrik Kastrup var ein norsk offiser, embetsmann og stortingsmann.
Kastrup vart fødd i Stavanger, der faren hans var fut. Sjølv vart han 1808 fenrik i 1. trondhjemske infanteriregiment. Same året tok han juridisk eksamen i morsmålet. I 1811 tok han avskjed med militærtenesta. Han vart då regimentkvartermeister og auditør på Vardøhus festning. To år etter, 1813, vart han også tollkontrollør i Vardø. År 1814 tok han avskjed med desse embeta. Han vart i 1817 utnemnd til fut i Nordhordland og Voss. 1828-29 var Kastrup amtmann i Finnmark, deretter 1829-33 i Stavanger amt. Lengste tida som amtmann var han i Nordre Bergenhus, 1833-44.
Kastrup representerte Søndre Bergenhus amt på Stortinget i 1821, 1822 og 1824. I 1821 var han visesekretær i Odelstinget. Han var då medlem av elleve komitear, formann i ein og sekretær i åtte. Formann var han for komiteen om sagbruksprivilegiar. Både i 1822 og 1824 var han visesekretær i Stortinget. Han var i 1824 sekretær i komiteen om veglova og i komiteen om stiftslikninga i Bergens stift.
Kastrup døydde i Inderøy i 1850.
Jan-Henrik Fredriksen
Jan-Henrik Fredriksen er ein norsk politikar for Frp, fødd i Kragerø i Telemark. Han vart vald inn på Stortinget frå Finnmark i 2005, som FrPs første representant frå Finnmark nokon sinne.
Escape from Monkey Island
Escape from Monkey Island er eit eventyrspel utvikla og utgjeve av LucasArts i 2000. Det er det fjerde spelet i Monkey Island-serien og det første med 3D-grafikk.
Spelet handlar om piraten Guybrush Threepwood, som kjem heim att med kona Elaine Marley etter bryllaupsreisa si, og finn ut at Elaine feilaktig er erklært daud og at stillinga hennar som guvernør er på val. Guybrush må finne ein måte å attopprette guvernørstillinga til kona, medan han avdekker eit plott for å gjere Karibia om til ei turistfelle, leia av erkefienden LeChuck og ein australsk konspiratør, Ozzie Mandrill. Escape from Monkey Island var det andre spelet som brukte spelemotoren GrimE, som var oppgradert sidan sitt første bruk i Grim Fandango.
Escape from Monkey Island fekk positiv mottaking og var ein moderat kommersiell suksess. Det var det siste eventyrspelet frå LucasArts som var utgjeve, ettersom dei seinare prosjekta Full Throttle: Hell on Wheels' og Sam & Max: Freelance Police vart kansellerte i høvesvis 2003 og 2004. Ein oppfølgjar, Tales of Monkey Island, vart utgjeven av Telltale Games i 2009.
Newsweek
Newsweek er eit amerikansk nyheitsmagasin som kjem ut kvar veke. Det er det nest største vekebladet i USA etter Time og føre U.S. News & World Report. Magasinet blei grunnlagd 17. februar 1933 under namnet News‑Week. Det blei kjøpt opp av mediekonsernet The Washington Post Company i 1961.
Osvaldo José Martins Júnior
Osvaldo José Martins Júnior er ein tidlegare brasiliansk fotballspelar.
Newsweek
Newsweek blir gitt ut i New York og distribuert over heile USA. Det kjem også ut i eigne versjonar på japansk, koreansk, polsk, russisk, spansk og arabisk, i tillegg til i ei engelskspråkleg internasjonal utgåve.
I 2003 hadde magasinet eit opplag på 4 millionar, inkludert 3,1 millionar i USA.
Osvaldo José Martins Júnior
Han spela for klubbane Shimizu S-Pulse, Ventforet Kofu og Sagan Tosu.
Frederik Hegermann
Frederik Christian Otto Hegermann var ein norsk offiser og stortingsmann.
Hegermann var fødd i Fredrikshald. Han vart offiser i 1785, og fire år seinare premierløytnant ved 1. trondhjemske infanteriregiment. Etter 1800 steig han i gradane; kaptein 1802, major 1811, oberstløytnant 1815, oberst 1818. I 1825 vart han generaladjutant for hæren, frå 1831 generalmajor og kommandant i Trondheim.
1262 Sniadeckia
1262 Sniadeckia er ein hovudbelteasteroide. Han blei oppdaga den 23. mars 1933 av Sylvain Julien Victor Arend ifrå Observatoire Royal de Belgique i Uccle.
Frederik Hegermann
Hegermann deltok på det overordentlege stortinget 1814 som 2. representant frå Trondheim. Han var medlem av protokollkomiteen og komiteen om uavgjorte saker. 10. oktober 1814 var han medlem av deputasjonen som møtte Kristian Fredrik, og seinare av deputasjonen som møtte kronprins Karl Johan.
Perioden 1795-1825 budde Hegermann nokså fast på eigedomen Ranheim i Strinda. Han døydde 1841 på Rikshospitalet i Kristiania. Diderich Hegermann var ein eldre bror.
Utmerkingar
Hegermann var innehavar av Sverdordenen og Dannebrogordenen.
Nikola Tesla
Nikola Tesla var ein fysikar, oppfinnar, mekanisk ingeniør, elektroingeniør og investor av serbisk avstamming. Han vart fødd i Smiljan i Krajina, som den gongen var under Austerrike-Ungarn, men som i dag ligg i Kroatia. Han fekk seinare statsborgarskap i USA. Tesla er best kjend for sine mange revolusjonerande bidrag til disiplinane elektrisitet og magnetisme mot slutten av det 19. hundreåret og byrjinga av det 20. Store delar av Tesla sine patent og teoretiske arbeid danna grunnlaget for moderne vekselstraumsteknikk, inkludert fleirfase distribusjonssystem og vekselstraumsmotoren. Moderne biografiar har døypt Tesla «mannen som fann opp det tjuande hundreåret» og «verneengelen til moderne elektrisitet».
Etter å ha demonstrert radio i 1891 og vunne «spenningskrigen» (mot Edison si likespenning), var han vidkjend som Amerika sin fremste elektroingeniør. Mykje av dei tidlegare arbeida hans var pionérarbeid innanfor moderne elektroteknikk, og fleire av oppdagingane hans var banebrytande. I denne perioden kunne få oppfinnarar eller vitskapsmenn konkurrere med Tesla som den mest berømte i USA, men på grunn av sin eksentriske personlegdom og sine utrulege og tildels bisarre påstandar om mogelege vitskaplege og teknologiske gjennombrot, vart Tesla frossen ut og sett på som ein «galen vitskapsmann». Tesla var aldri særleg oppteken av pengar. Han døydde fattig 86 år gammal.
SI-eininga for magnetisk flukstettleik B heiter tesla (symbol T) og er kalla opp etter han (på Conférence Générale des Poids et Mesures, Paris, 1960).
Ved sida av arbeidet hans med elektroteknikk, vert det sagt at Tesla har bidrege i varierande grad til fagfelt som robotteknikk, fjernstyring, radar og datateknologi, og til utviding av ballistikk, kjernefysikk, og teoretisk fysikk. I 1943 tilkjende høgsterett i USA han æra som oppfinnaren av radioen. Mange av bidraga hans til vitskapen har (kontroversielt) vorte nytta som støtte for ulike pseudovitskapar, teoriar på kva UFO-ar er og tidleg new age-okkultisme. Tesla er høgt skatta i både Serbia og Kroatia, og dessutan det seinare heimlandet hans USA.
Satoshi Asayama
Satoshi Asayama er ein tidlegare japansk fotballspelar.
Han spela for klubben Shimizu S-Pulse.
Katastári
Katastári (gresk Καταστάρι) er ein landsby nordvest på øya Zákynthos i periferieininga Zákynthos i periferien Dei joniske øyane i Hellas. Katastári var hovudsete i den tidlegare kommunen Alykés, som no er ei kommunaleining i kommunen Zákynthos.
Humla
Humla er ei lita øy i Ålesund på Sunnmøre. Ho ligg sør for Oksenøy. Ho vart ein del av kommunen 1. januar 1968. Humla er knytt til Tørla med ei bru.
Nyx
Nyx (gammalgresk Νύξ, 'natt") var den greske gudinna for, eller personleggjeringa av, natt. Ho var rekna som mor til andre personleggjorte guddommar som Hypnos (Søvn) og Thánatos (Død).
Georgi Dimitrov
Georgi Dimitrov Mikhailov, som oftast gjekk under namnet Georgi Dimitrov, var leiar av kommunistpartiet i Bulgaria og skiparen av det illgjetne og frykta bulgarske tryggingspolitiet Landets tryggleik (Дарзявна Сигорнощ). Han var statsminister i Bulgaria frå 1946 til han døydde i 1949.
Dimitrov vart fødd i Radomir. I 1902 vart han medlem i Det bulgarske sosialdemokratiske partiet(BSDP). Han vart med i den fløya som kalla seg «Dei tronge sosialistane (bolsjevikane)». I 1908 vart han medlem i sentralkomiteen i partiet og i 1913 vart han vald inn i nasjonalforsamlinga.
Under første verdskrigen sat han i fengsel. I 1918 vart han fri, og eit år seinare var han med og skipa Det bulgarske kommunistpartiet (BKP). I 1923 var han ein av leiarane i den store kommunistiske oppstanden i Bulgaria. Då oppstanden vart slått ned, fór han til Moskva, der han begynte å arbeide for Den kommunistiske internasjonalen (Komintern).
I førstninga av 1930-åra verka han som Komintern-agent i Tyskland. Dei nazistiske styresmaktene i Tyskland drog i 1933 Mikhailov for retten for å ha sett i gang brannen som herja Riksdagsbygningen i Berlin natta mellom  27. og 28. februar 1933, men han vart frikjent. Medan han sat fengsla i samband med dette, lærte han seg tysk og studerte den tyske grunnlova og tyske rettsreglar for sjølv å kunne forsvare seg i retten. Etter frigivinga fór han rett til Moskva, og han vart generalsekretær for Komintern frå 1935 til organisasjonen vart nedlagd i 1943.
Etter andre verdskrigen låg Bulgaria innanfor maktsfæra til Sovjetunionen. I 1946 fór Dimitrov heim att til Bulgaria og vart statsminister og generalsekretær i kommunistpartiet. Dimitrov var med og laga den nye grunnlova for landet, ein kopi av den sovjetiske frå 1936. Dimitrov utropte i 1946 landet som «folkerepublikk», det vil seie ein kommunistisk stat. Utanrikspolitikken hans var ekstremt prosovjetisk, men Josef Stalin lika lite planane hans om ein Balkanføderasjon saman med Jugoslavia, og han fall i unåde hos den sovjetiske diktatoren. I 1949 døydde han under eit besøk i Sovjetunionen. Han vart etterfølgd av Vassil Kolarov.
1007 Pawlowia
1007 Pawlowia er ein hovudbelteasteroide. Han blei oppdaga den 5. oktober 1923 av Vladimir Aleksandrovitsj Albitskij ifrå Krim-observatoriet i Simeiz på Krimhalvøya.
Dei ti bodorda
Bodorda, som Herren ifølgje 5. Mos. 5,22 tala med høg røyst og skreiv ned på to steintavler, skulle vere vilkår for pakta mellom Herren og folket hans. Steintavlene låg i paktkista i det høgheilage rommet i eit telt dei kalla tabernakelet.
Ulike tolkingar
Ingen veit korleis bodorda skal ha sett ut på steintavlene, bibelteksten referer orda Moses høyrde på Sinai. I Kyrkja vert formulering og inndeling av bodorda gjort forskjellig. Medan katolske og evangelisk-lutherske kyrkjer bruker inndelinga som er gjeven att ovanfor, følgjer m.a. Den reformerte kyrkja og Adventkyrkja bibelteksten tettare og har eit slikt 2. bod:
Du skal ikkje laga deg noko gudebilete eller noko slag bilete av det som er oppi himmelen eller nedpå jorda eller i vatnet under jorda.
Mange kyrkjesamfunn vil gje att bodorda meir utfyllande. I det fjerde bodordet vil mange ha med lovnaden - så det må gå det godt, og du får leve lengje i landet.
I si litle katekisme har Martin Luther gjeve ei forklåring til bodorda. Denne forklåringa vert brukt i kristendomsundervisninga mange i lutherske kyrkjer.
Kjelder
Bibelteksten er henta frå bibelomsetjinga frå 1978, Det norske bibelselskap.
Igesund
Igesund er ein grunnkrins i Herøy kommune på Sunnmøre og er rekna som ein del av Fosnavåg by. Igesund er òg ein matrikkelgard.
Krinsen strekkjer seg frå Fosnavåg slik at Huldalen høyrer til Igesund, vidare forbi Kleivavika og rundt Bergsøy, forbi Leitet, til Vikane. Grensa mellom Igesund og Vikane kan berre kryssast til fots, eit område som tidlegare vart mykje brukt til sauebeite, medan det no er mest utmark. Langs vegen gjennom Igesund er det dyrka mark som hovudsakleg vert brukt til produksjon av dyrefôr. Nerlandsøybrua fører hovudvegen, fylkesveg 20, frå Igesund og over Søre Vaulen til Kvalsund på Nerlandsøya.
Igesund har også gitt namn til Igesundshetta og Igesundsvatnet. Igesundshetta er det høgste punktet på sørsida av Bergsøya med 217 meter, medan Igesundsvatnet er drikkekjelda til dei ytste husa i Igesund. Etter oppdemming er der vanlegvis ikkje noko skilje mellom Igesundsvatnet og Vikavatnet i Herøy på Sunnmøre.
Innanfor grensene til grunnkrinsen finn ein mellom anna Huldal grus (ei av grusbanene til Bergsøy IL), GeVo-anlegget og hovudkontoret til Vestlandsnytt.
Igesund som slektsnamn
Det er 129 personar i Noreg som har Igesund som etternamn per mars 2005.
Skorpo i Bjørnafjorden
Skorpo er ei øy vest for Strøno i Bjørnafjorden kommune i Vestland fylke. Øya er veglaus. Det vart rydda fleire gardsbruk på øya frå 1840-talet av. Ved folketeljinga i 1900 budde det 20 personar på øya.
Čapek
Čapek kan visa til:
Rupi
Rupi (eng. rupee) er ei mynteining som er eller har vore brukt i Sør-Asia og nærområda. I dag er rupi mynteining i India, Nepal, Pakistan og Sri Lanka. Ein bruker roupie på Mauritius og Seychellane, rupiah i Indonesia og rufiya på Maldivane. Ein brukte rupi i Afghanistan fram til 1927, på Zanzibar frå 1908 til 1935, i Burma mellom 1852 og 1952, og i Bhutan fram til 1974. Ein har også brukt rupi i sørlege Afrika, Arabia og i indiske koloniar.
Rupien blei innført som ein mynt med standard vekt av afghanske Sher Shah Suri då han herska over India 1540-1545. Han blei kalla rupiya, eit namn avleidd av sanskrit rūpyakam, som tyder 'sølvmynt'. Sher Shah Suri sine rupiar av sølv vog 178 gran, i tillegg innførte han til koparmyntar kalla dam og gullmyntar kalla mohur. Myntsystemet blei seinare standardisert av mogulherskarane.
Rupiar i ulike land
India: 1 indisk rupi = 100 paisa, - og den internasjonale valutakoden er INR.
Pakistan: 1 pakistansk rupi = 100 paisa, - og den internasjonale valutakoden er PKR.
Nepal: 1 nepalsk rupi = 100 paisa, - og den internasjonale valutakoden er NPR.
Sri Lanka: 1 srilankisk rupi = 100 cent, - og den internasjonale valutakoden er LKR.
Mauritius: 1 mauritisk rupi = 100 cent, - og den internasjonale valutakoden er MUR.
Seychellane: 1 seychellisk rupi = 100 cent, - og den internasjonale valutakoden er SCR.
Indonesia: 1 rupiah = 100 cent (eliminert som følgje av inflasjon), - og den internasjonale valutakoden er IDR.
Maldivane: 1 rufiyaa = 100 laari, - og den internasjonale valutakoden er MVR.
Knut Arild Hareide
Knut Arild Hareide er ein tidlegare politikar, og leiar for KrF frå 2011 til 2019. Hareide gjekk av som partileiar i 2019 etter at KrF valde å gå inn i regjering med Høgre, Venstre og Framstegspartiet, det sistnemnde partiet ville ikkje Hareide ha i koalisjonen. Sidan 1. januar 2022 har han vore sjøfartsdirektør i Sjøfartsdirektoratet.
Bakgrunn
Hareide vaks opp på Rubbestadneset. Han var statsråd og sjef for Miljøverndepartementet (Miljøvernminister) frå 18. juni 2004 til regjeringa Bondevik II gjekk av hausten 2005. Frå 24. januar 2020 var han samferdselsminister for regjeringa Solberg.
Hareide er utdanna siviløkonom frå Norges Handelshøyskole (NHH) og har sosiologi grunnfag frå Universitetet i Bergen. Han har vore politisk rådgjevar i Kyrkje- utdannings- og forskingsdepartementet i Regjeringa Bondevik I, statssekretær i Finansdepartementet i den andre Bondevikregjeringa; og er 2. nestleiar i KrF frå 2003.
Då Hareide tiltredde stillinga som miljøvernminister 18. juni 2004, berre 31 år gammal, vart han den yngste ministeren frå KrF nokon sinne.
I det sivile livet har Hareide vore tilsett i Schibsted-konsernet sidan 1997. I januar 2007 vart det kjent at Hareide førebels trekte seg frå politikken for å satse på ein karriere i næringslivet. Frå 2007 til hausten 2009 var han tilsett som organisasjonsdirektør i Schibsted.
Hareide blei ved stortingsvalet 2009 vald inn som representant frå Akershus. Han leia Transport- og kommunikasjonskomitéen på Stortinget.
Hareide er gift med Lisa Marie Hareide, saman har dei to born.
Khawr al Udayd
Khawr al Udayd (arabisk خور العديد), òg skrive Khor al Adaid, er namnet på ei bukt i Persiabukta og ein busetnad her som ligg i Al Wakrah kommune søraust i Qatar, på grensa til Saudi-Arabia.
Historie
Khawr al Udayd var i lang tid tilfluktsstad for sjørøvarar frå Abu Dhabi. Medlemmar av Bani Yas-stamma flytta og slo seg ned i området ved to høve: i 1835 og 1849. Ein av dei meir kjende innbyggjarane i 1835 var piraten Jasim bin Jabir. Innbyggjarane aust i Qatar var delaktige i plyndringane til piratane i Khawr al Udayd av fartøy langs kysten av Abu Dhabi, og ein styrke frå den britiske marinen vart send til staden i 1836 for å ta sjørøvarane. Britane gav ordre til høvdingane i dei største byane i Qatar om å la vere å sende forsyningar til piratane og bad dei å beslagleggje båtane deira. I tillegg sette den britiske marinestyrken brann på eit av piratskipa. Jassim bin Jabir flytta derfor til Doha i september 1836.
På midten av 1800-talet var busetanden ved Khawr al Udayd busett av kring 200 folk frå Bani Yas-stamma, som eigde i alt 30 perleskip. Området var godt verna med ein liten festning med to tårn i midten av byen.
I 1878 la britane og Abu Dhabi planar om å invadere Khawr al Udayd for å stoppe piratveksemda til innbyggjarane. Som svar truga Jassim bin Mohammed Al Thani med å okkupere Khawr al Udayd. Dette enda med full krig mellom Abu Dhabi og Qatar som varte fram til seint i 1880-åra.
Turisme
Stranda i Khawr al Udayd er eit populært turistmål i Qatar.
1263 Varsavia
1263 Varsavia er ein hovudbelteasteroide. Han blei oppdaga den 23. mars 1933 av Sylvain Julien Victor Arend ifrå Observatoire Royal de Belgique i Uccle.
W.A.B. Coolidge
William Augustus Brevoort Coolidge var ein USA-amerikansk fjellklatrar, historikar og anglikansk teolog.
Liv
Cooldige var fødd i New York i USA, son til ein forretningsmann frå Boston. Etter studiar av historie og jus i Concord i delstaten New Hampshire, på Guernsey og i Oxford, underviste han i historie fram til 1881, og vart prest i den anglikanske kyrkja i 1883. To år etter slo han seg ned i Grindelwald i Sveits, der han han livnærte seg som skribent og publisist til han døydde 41 år seinare. Mellom anna var han redaktør av britisk Alpine Journal, utgitt av Alpine Club.
Coodlidge var ein av dei leiande fjellklivarane i den såkalla sylvalderen i fjellklartringa, tida etter 1865. Gjennom tre tiår farta han rundt i dei sveitsiske, franske og italienske Vets-Alpane og stod for ei rad fyrstebestigningar, ofte i lag med fjellføraren Christian Almer. Saman med morsystera, nederlandske Meta Brevoort, og fjellførarane Christian og Ulrich Almer, far og son, kleiv dei i januar 1874, som dei fyrste vinterturistane, til topps på Jungfrau i Berner Oberland.
Hunden Tschingel, som Coolidge fekk av Almer, tok del i vinterturen til Jungfrau og 30 andre turar til stortoppar i Alpane, 11 av dei fyrstebestingingar. Tschingel vart utnemnd til heidersmedlem i Alpine Club, som det einaste hokjønnet i si samtid.
Edith Carlmar
Edith Carlmar, døypt Edith Mary Johanne Mathiesen, var ein norsk skodespelar og filmregissør, den første kvinna som laga film i Noreg. Ho er kjend for spelefilmar som Fjols til fjells og Ung flukt.
Carlmar voks opp på austkanten i Oslo. Ho var fødd utanfor ekteskap til ei fattig sydame. Jenta blei sett vekk til ein pleiefamilie med mange andre ungar og liten plass. Då ho var seks kom ho tilbake til mora, som då hadde fått leilegheit der dei begge kunne bu.
Carlmar gjekk på danseskule, og debuterte som dansar då ho var 15. I samband med teateret møtte ho Otto Carlmar, som ho gifta seg med då ho var 18. Frå 1936 arbeida ho som skodespelar, først ved Trøndelag Teater og seinare ved Det Nye. Ho blei kjend med Lillebil Ibsen og mannen hennar, Tancred Ibsen, som introduserte henne til filmverda. Edith Carlmar samarbeida med han i produksjonen av Gjest Baardsen og Tørres Snørtevold, og blei svært interessert i det nye mediet.
I 1949 starta ho saman med ektemannen Carlmar Film A/S, og tok til å skriva manus, regissera og produsera filmar. I tillegg til kortfilmar og dokumentarar laga dei i løpet av ti år ti spelefilmar av ulikt slag, frå mørke drama til komediar. Desse blei godt likte av publikum og filmmeldarar, men fleire av dei skapte moralsk forarging. Debutfilmen Døden er et kjærtegn handla om kjærleik utanfor ekteskapet, medan Ung flukt frå 1959 med ei nakenbadande Liv Ullmann førte til mykje oppstyr, og blei til og med debattert i Stortinget.
Aldri annet enn bråk, som handla om fembarnsfamilien Bråten på eitt rom og kjøkken, var derimot ei sosialrealistisk skildring. Den omarbeida teaterkomedien Fjols til fjells med Leif Juster blei ein publikumssuksess som stadig er vist på norsk fjernsyn.
Etter dei ti filmane trekte Carlmar seg tilbake som regissør. Ho tok etter kvart mindre rollar i skodespel og filmar. I 1994 fekk ho Amandas ærespris, og i 2001 fekk ho Norsk Filmforbunds ærespris for arbeidet sitt for norsk film.
Ryosuke Fukazawa
Ryosuke Fukazawa er ein tidlegare japansk fotballspelar.
Han spela for klubben Shimizu S-Pulse.
Frederik Glad
Fredrik Glad var ein norsk gardbrukar, papirfabrikant og stortingsmann frå Christiania.
Glad var son av ein kjøpmann i Christiania. Sjølv vart han student i 1777. To år etter overtok han storgarden Grefsen og Nedre papirmølle i Aker. Eit par år seinare gifta han seg med 15-16 år gamle Johanne Dallas, ei dansarinne ved Det Kongelige Teater i København, men opphavleg frå Hamburg.
Glad var 1. representant frå Akershus amt på Stortinget 1815-16. Han var medlem av fem komitear, mellom andre av komiteen om odelslova og komiteen for land- skog- og bergvesen.
Han styrte interessene sine frå Grefsen livet ut og døydde der i 1840.
Glen Johnson
Glen McLeod Cooper Johnson er ein engelsk fotballspelar. Han spelar i forsvar for Liverpool, og for det engelske landslaget. Han vart seriemeister i England med Chelsea i 2005 og cupmeister med Portsmouth i 2008. I 2008/09-sesongen vart han kåra til årets spelar i Portsmouth.
Palmesundag
Palmesundag eller palmesøndag innleier den stille veka i den kristne påskefeiringa. Dagen har fått namn etter skildringa av Jesus sitt inntog i Jerusalem, ridande på eit esel medan folk la palmegreiner på vegen framfor han.
Historisk utvikling
På 500-talet samla kristne i Jerusalem seg på Oljeberget på palmesøndag. Etter å ha høyrt evangelielesing gjekk dei i prosesjon inn til byen. Tradisjonen spreidde seg nokså raskt til heile austkyrkja.
I det sjuande og åttande hundreåret byrja skikken i vest med å ta med palmegreiner til kyrkja, og i det niande hundreåret blei dette innført som ein fast del av liturgien. Festen kan reknast som fullt innført også i vest frå denne tida.
Feiring av dagen
Den liturgiske fargen for dagen er raud fordi Palmesøndag er den første festen for Kristi liding.
I den katolske kyrkja er dei truande pålagt å ta vare på greinene dei har brukt på palmesundag. Oskeonsdag året etter blir dei så brende, og oskar deira brukt til utdelinga av askekrossar.
Palmesundag er ei av dei tolv store høgtidene i den ortodokse kyrkja.
Palmesundag i Noreg
Palmesundag er i norsk tradisjon ein merkedag mellom anna for vêr og årsvekst.
I Noreg er er seljetreet knytt til denne dagen i nokre område. Det er vanleg å ta inn seljegreiner med «gåsungar» slik at dei har grøne blad til palmesundagen, og dei kan òg brukast til å dekorera kyrkjene, i mangel på norske palmetre. Andre typar tre ein har teke i bruk i moderne tid er tuja.
271
271 var eit normalår i den julianske kalenderen som byrja på ein sundag. I Romarriket var det kjend som året Aurelian og Bassus var konsular (eller, sjeldnare, 1024 ab urbe condita).
Sabkhat Matti
Sabkhat Matti er ein tørr innsjø å grensa mellom Saudi-Arabia og Dei sameinte arabiske emirata. «Sabka» tyder «saltslette» på arabisk. I 1930-åra fortalte beduinar vestlege kartleggjarar at saltslettene vart kalla opp etter ein «Matti», som forsvann då han prøvde å krysse dei.
Kjøtetande plante
Plantane kan fanga dyr på ulike måtar.
Dei mest kjende er kanskje klappfellene, ei felle av to blad med hår på utsida som kan minna om eit munngap. Inni fellene skil plantane ut ei raudleg nektar som luktar søtt og trekker til seg insekt. På innsida har dei òg små hår som merkar seg kontakt og rørsle frå andre. Ved kontakt klappar fella halvvegs igjen, og dersom insektet byrjar å kava for å koma seg ut registrerer fella dette og går heilt igjen.
Nokre har traktforma kanne-feller som byttet dett nedi og ikkje kan koma seg ut av, fordi trakta er for glatt, bratt eller hårete.
Vassplantar kan bruke blærer til å trekka inn vatn og uheldige insekt i eit lite dragsug.
Etter at dei har fått tak i byttet sitt, et plantane det ved hjelp av nedbrytande enzym.
Ulike kjøtetande plantar: «Klappfeller»
«Fluepapir»
«Blærefeller»
1008 La Paz
1008 La Paz er ein hovudbelteasteroide. Han blei oppdaga den 31. oktober 1923 av Maximilian Franz Joseph Cornelius Wolf ifrå Landessternwarte Heidelberg-Königstuhl i Heidelberg.
Magnus V av Noreg
Magnus V eller Magnus Erlingsson  var konge av Noreg i tidsrommet 1162-1184.
Magnus var son åt stormannen Erling Skakke og Kristin, dotter åt Sigurd Jorsalfare. Han var difor ikkje kongsson, noko birkebeinane nytta mot han i kampen om makta. Magnus Erlingsson var den fyrste norske kongen som vart krynt, anten i 1163 eller 1164. Han var berre fem år då han vart vald til konge av lendmannspartiet under borgarkrigstida. Dei fyrste åra, medan han var umyndig, var Erling Skakke formyndarregent. Den fyrste sigeren hans på slagmarka var slaget på Re utanfor Tønsberg i 1177, der birkebeinkongen Øystein Møyla vart drepen.
Seinare same året kom Sverre Sigurdsson frå Færøyane og tok over leiinga av birkebeinane og førte kampen vidare. Erling Skakke fall i slaget på Kalvskinnet i Nidaros i 1179. Magnus Erlingsson fall i slaget ved Fimreite i Sognefjorden i 1184.
Ubuntu Studio
Ubuntu Studio er ein avleggar av Ubuntu Linux som er spesialtilpassa multimediaproduksjon.
Étienne Bally
Étienne Marcel Bally ( var ein fransk friidrettsutøvar, fødd og død Vénissieux. Han vart i 1950 europameister på 100 meter.
Aktiv
Bally vart fjerdemann på 100 meter då EM i friidrett 1946 vart avvikla i Oslo. I 1947 sette han personlege rekordar på 100 m med tida 10,5 sekund og på 200 m med 21,6 sekund. Året etter braut han forsøksløpet på 100 meter då Sommar-OL 1948 gjekk av stabelen i London.
Ved europameisterskapen 1950 i Brussel vann Bally gullmedaljen på 100 meter på 10,7. På 200 meter fekk han sølv på 21,8, Brian Shenton frå Storbritannia tok gullet. Saman med Jacquet Perlot, Yves Camus og Jean-Pierre Guillon vann Bally sølv i 4 x 100 meter stafett, einast Sovjetunionen sitt mannskap sprang fortare.
Under dei olympiske sommarleikane 1952 rauk Bally ut or 100-meteren i kvartfinalane, noko som gjentok seg på 200 m.